Kyllä, tämä on ilta, jota olet odottanut.
Rohkea nuori velho, terävä englantilainen Dame -
ja televisiotapahtuma niin täynnä velhomaailman nippelitietoa, -
että niitä ei saa sullottua portaiden alle.
Ja sinut on kutsuttu. Itse asiassa pääset mukaan pelaamaan.
Tämä on Harry Potter: Hogwarts Tournament of Houses.
Hei, olen Helen Mirren.
Minulla on ilo ja etuoikeus toimia juontajananne -
tässä taianomaisessa tapahtumassa.
Illan ottelu on ratkaiseva, -
sillä sen voittaja pääsee suoraan finaaliin.
Tänään kohtaavat nokkeluus ja oveluus -
sekä viisaus ja kunnianhimo.
Vastakkain ovat Korpinkynsi ja Luihuinen.
Ensin meidän on valittava kuusi pelaajaa edustamaan tupia.
Ja teemme sen... No, miten muutenkaan.
Yksi.
Kaksi, kolme, neljä.
Viisi.
Aloitamme Korpinkynnestä.
Vincent!
Louise!
Annie!
Ja sitten selvitämme Luihuisen edustajat.
Giulia!
Michelle!
Ryan!
Kilpailijat, tiedätte, mitä tehdä.
Korpinkynsi, Korpinkynsi!
Luihuinen, Luihuinen!
Tervetuloa kaikille. Korpinkynsi vastaan Luihuinen.
Mahtavat aivot vastaan vallanhimo. Tästä tulee hauskaa.
Koska ensimmäisestä elokuvasta on nyt 20 vuotta, olen utelias.
Giulia, muistatko, missä olit ensimmäisen elokuvan ilmestyessä?
Olin viisi, ja äitini vei minut katsomaan elokuvaa.
Siitä se lähti. Hän osti kirjat ja luki minulle.
Kuinka monta kertaa olet nähnyt elokuvan? - Yli 150 kertaa.
Ei voi olla totta! - Vähintään 150 kertaa.
Olet varmasti kova vastus. Voi hyvänen aika.
Louise, tervetuloa. - Kiitoksia.
Mistä olet? - Asun Houstonissa, mutta olen kotoisin Skotlannista.
Ai sinä olet skotti! Tunnetko yhteyttä tarinoihin?
Tylypahkahan sijaitsee Skotlannissa, joten se oli omanlaisensa side kotiin.
Kuinka paljon rakastat kirjoja? - Kasvoin niiden kanssa.
Olin 11 samaan aikaan kuin Harry. Valmistuin lukiosta Harryn valmistuessa.
Olet siis elänyt elämääsi rinnakkain Harryn kanssa. Mahtavaa.
Toivotan teille onnea matkaan, Luihuinen ja Korpinkynsi.
Lisäksi kaikki takananne istuvat Korpinkynnet ja Luihuiset -
osallistuvat myös peliin keräten pisteitä tuvalleen joka kierroksella.
Onnea matkaan siis myös tupalaisille!
Aloitetaan ensimmäisestä kierroksesta.
Harry Potterin maailma.
Tällä kierroksella näytämme tuville kohtauksen yhdestä kahdeksasta elokuvasta.
Katselun jälkeen vastaatte joukkueena kysymyksiin kyseisestä elokuvasta.
Korpinkynnen joukkue aloittaa. - Vastaamme oikein, eikö niin?
Katsotaan, mitä elokuvaa pääsette katsomaan.
Kohtauksenne on elokuvasta Kuoleman varjelukset, osa 2.
Ensimmäisenä kysyn teiltä asiasta, jonka näette. Katsokaa tarkasti.
Jalustus Liikkumitor!
Tylypahkaa uhataan. Miehittäkää rajat ja suojelkaa meitä.
Täyttäkää velvollisuutenne koulumme hyväksi.
Olen aina halunnut päästä käyttämään tuota loitsua.
Kuinka monen patsaan näimme rysähtävän maahan?
Ne laskeutuivat kolmiomuodostelmassa. - Totta! Minusta vastaus on kolme.
Vastataan kolme.
Oletteko päättäneet? - Vastaamme kolme.
Kymmenen pisteen kysymys.
Onnea! Onneksi olkoon, Korpinkynsi.
Vincent, mikä toi sinut Harry Potterin pariin?
Kasvoin Filippiineillä, ja puolet ajasta meillä ei ollut sähköä taifuunien takia.
Kun näin elokuvan mainoksen, pyysin äitiä ostamaan meille liput.
Niihin ei ollut varaa, mutta kirjoihin oli.
Siitä alkaen pakenin sähköjen puuttuessa Tylypahkaan.
Sellainen on kirjojen taika. - Niin on.
Oletteko valmiit toiseen kysymykseen? - Aina.
Tämä kysymys liittyy elokuvaan Kuoleman varjelukset, osa 2.
Kysymys kuuluu näin: Professori McGarmiwa lupasi turvata linnan koskemattomuuden -
varmistaakseen Harrylle lisää aikaa. Mitä Harry etsi?
A, Helga Puuskupuhin kuppia, B, Rowena Korpinkynnen diadeemia, -
C, Salazar Luihuisen medaljonkia, -
vai D, Arthur Weasleyn autonavaimia?
Voimme varmaankin karsia D:n.
Kupin he löytävät Bellatrix Lestrangen holvista.
Voimme eliminoida myös medaljongin. - Se löytyi Puoliverisessä prinssissä.
Vastaamme siis B. - Katsotaan, saatteko 20 pistettä.
Olette oikeassa! Hieno suoritus.
Saatte 20 pistettä. Päättelitte vastauksen hienosti yhdessä.
Nyt mukaan pääsee koko tupanne.
Viimeisen kysymyksen arvo on 30 pistettä.
Jos tupalaiset valitsevat äänestämällä oikean vastauksen, saatte 30 lisäpistettä.
Tässä kysymys.
Auttaakseen professori McGarmiwaa suojelemaan Tylypahkaa -
professori Lipetit, professori Kuhnusarvio ja Molly Weasley nähdään -
tekemässä suojaloitsuja kohti taivasta.
Mitä näistä loitsuista he eivät käyttäneet?
A, Varjelum Maximus, B, Karkotum Viholium, -
C, Suojum Horjumaton vai D, Vahvennous
Äänet on laskettu, ja eniten ääniä sai vaihtoehto C.
Suurkiitokset!
Olette ansainneet 30 lisäpistettä. Hyvin tehty.
Tämä on vasta alku.
Harry Potter: Hogwarts Tournament of Houses jatkuu tauon jälkeen.
Tervetuloa takaisin kilpailun pariin.
Tämä kierros on nimeltään Harry Potterin maailma.
Korpinkynsi pääsi jo pelaamaan ja keräsi 60 pistettä.
Nyt on Luihuisen vuoro aloittaa pisteiden kerääminen.
Katsotaanpa, minkä elokuvan te saatte.
Salaisuuksien kammio.
Muistakaa, myös te siellä kotona, -
että ensimmäisessä kysymyksessä keskitytään siihen, mitä näette.
Oletko lähdössä jonnekin? - Tuli äkillinen meno. Pakko mennä.
Entä siskoni? - No tuota...
Todella valitettava tapaus. Olen kerrassaan murtunut.
Opetat pimeyden voimilta suojautumista. Et voi lähteä nyt.
Työpaikkailmoituksessa ei mainittu mitään... - Lähdetkö pakoon?
Kirjasi kuvaavat urotekoja. - Ne johtavat harhaan.
Kirjoitit ne itse. - Käytä nyt järkeäsi, poika.
Kirjani olisivat myyneet surkeasti, jos yleisö ei olisi uskonut tekoja omikseni.
Olet huijari.
Mitä näimme professori Lockhartin laittavan laukkuunsa?
Hän on turhamainen ja rakastaa hiuksiaan.
Luulin niitä hänen omikseen, kunnes näin tämän.
Näimme, kun hän laittoi peruukin laukkuun. - Samaa mieltä. Vastataan peruukki.
Katsotaan oikea vastaus.
Et voi lähteä nyt. - Työpaikkailmoituksessa ei mainittu...
Kymmenen pistettä Luihuiselle. Hienoa.
Michelle, näytät herttaiselta ihmiseltä. Mikä tekee sinusta Luihuisen?
Lapsena Luihuisen tupa oli minulle puoleensavetävä, -
sillä Luihuiset olivat mystisiä. - He ovat aika cooleja, eikö vain?
Elokuvissa heillä on upeat hiukset. Joten tässä ollaan.
Mahtavaa. Toinen kysymys on 20 pisteen arvoinen.
Kun tapaamme menestyskirjailija Gilderoy Lockhartin ensimmäistä kertaa, -
missä Viistokujan liikkeessä hän oli signeeraamassa kirjojaan?
A, Lumotussa kynässä, B, Obskuurikirjoissa, -
C, Säilässä ja Imupaperissa, -
vai D, Voron kalakojussa?
Lockhartin kirjat ovat kuuluisia.
Karsitaan B. Sen nimi viittaa tuntemattomuuteen.
Säilä ja Imupaperi on oikea vastaus. Vastaamme C. - Katsotaan oikea vastaus.
Oikein. Vastaus on Säilä ja Imupaperi.
Jälleen 20 pistettä Luihuiselle.
Seuraava kysymys on ainoastaan katsomossa istuville tupalaisille.
Lockhart testasi oppitunnillaan, miten hyvin oppilaat tuntevat hänet.
Mistä Lockhart ei kysynyt oppilailtaan kirjassa Salaisuuksien kammio?
A, lempiruoastaan, B, lempiväristään, -
C, suurimmasta saavutuksestaan, -
vai D, hänelle sopivasta syntymäpäivälahjasta?
Äänet on laskettu, ja eniten ääniä sai vaihtoehto A.
Oikein meni! Hyvin tehty. Saitte 30 pistettä lisää.
Nyt puheenvuoron saa pistelaskijamme Luke Youngblood.
Korpinkynsi ja Luihuinen ovat molemmat keränneet 60 pistettä!
Toinen kierros alkaa.
Joukkueet suuntaavat kysymyksiä toisilleen -
ja keräävät pisteitä osoittamalla tietävänsä kaiken omasta tuvastaan.
Kutsumme tätä Kaksintaistelukerhoksi.
KAKSINTAISTELUKERHO
Kysymyksistä saa tällä kierroksella 10, 30 ja 50 pistettä.
Saatte vuoroittain osoittaa kysymyksen -
toisen joukkueen pelaajalle.
Arvasittekin ehkä, että 50 pisteen kysymys on vaikein.
Haluatte siis ehkä valita vastajoukkueen vahvimman pelaajan -
vastaamaan 10 pisteen kysymykseen.
Näin muut joutuvat vastaamaan vaikeampiin kysymyksiin.
Tupanne pelaavat myös, joten he voivat lisätä pistemääräänne.
Luihuinen, ensimmäinen Korpinkynttä koskeva kysymys on 10 pisteen arvoinen.
Luihuinen, kenen haluatte vastaavan ja miksi?
Mitä olette mieltä? - Louise on ehkä kovin vastus.
Olen samaa mieltä. - Suuntaatte kysymyksen siis Louiselle.
Kaksintaistelukerhon ensimmäinen 10 pisteen kysymys menee siis Louiselle.
Kysymys kuuluu: -
Rowena Korpinkynnen kuuluisan diadeemin sanottiin tuovan kantajalleen viisautta.
Sen varasti hänen tyttärensä, josta tuli Korpinkynnen tupakummitus.
Mikä oli hänen nimensä?
A, Harmaa leidi, B, Kummitteleva Hannah, -
C, Murjottava Myrtti, vai D, Lähes nenätön Norma?
B, C ja D ovat oikein hauskoja, mutta vastaus on A eli Harmaa leidi.
Se tuli itsevarmasti. Ja mikäs siinä, sillä olet oikeassa.
Katsotaanpa, miten tupalaisenne pärjäsivät.
Toiset 10 pistettä.
Ei yhtään virhettä.
Tämä kysymys liittyy Luihuiseen ja on 10 pisteen arvoinen.
Minusta meidän pitäisi valita Ryan. - Niin minustakin. Pelkään häntä.
Ryan, mikä on hulluinta, mitä olet tehnyt kerätessäsi tietoa Harry Potterista?
Pukeuduin aikanaan Albus Dumbledoreksi -
ja menin NMKY:hyn tekemään kyykkyjä parta naamalla.
Jos katsot oikealle, näet aidon Dumbledoren hatun.
Tiedätkö, mitä taidan tehdä?
Vau.
Et arvaakaan, mitä tämä minulle merkitsee.
Vartijat lähtevät perääsi, jos kävelet ulos se päässä.
Mutta katso. Hattu on aito. - Se on todella lämmin.
Luihuisen 10 pisteen kaksintaistelukerhokysymys menee Ryanille.
Velhoperheiden jäsenten elämät voivat kulkea hyvin erilaisia polkuja.
Luihuisen Bellatrix Lestrange palveli pimeyden lordia.
Mitä sukua hän oli Voldemortin viholliselle, Sirius Mustalle?
A, serkku, B, sisaren-tai veljentytär, -
C, sisko, vai D, identtinen kaksonen?
C ja D ovat minusta väärin. He ovat jokseenkin samanikäisiä.
Veikkaan siis, että he ovat raivokkaasti kilpailevia serkkuja.
Olet oikeassa. Hyvin tehty. Jälleen 10 pistettä.
Katsotaan, miten tupalaiset vastasivat.
Taas 10 pistettä.
On taas teidän vuoronne. Kenen haluatte vastaavan 30 pisteen kysymykseen ja miksi?
Annie sanoi pelkäävänsä minua, mutta minä en juuri pelkää häntä.
Ehkä tämä on hyvä kysymys Annielle. - Sopii minulle.
Annie, rakastat Harry Potteria. Kuinka paljon se merkitsee sinulle?
Se oli ensimmäinen tarina, joka opetti minulle hyvän tarinan voiman.
Kasvoin homoseksuaalina lähiössä, joten tarina on vaikuttanut arvoihini.
Hyvä tarina voi muuttaa maailmaa, ja uskon syvästi, että Harry Potter on tehnyt sen.
Annie, 30 pisteen kysymys. Feeniksin killassa -
vallanhimoinen Dolores Pimento erottaa Korpinkynsi-opettajan, Sibylla Punurmion.
Kuinka kauan Punurmio kyynelehtien kertoo opettaneensa Tylypahkassa?
A, 10 vuotta, B, 16 vuotta, -
C, 22 vuotta, vai D, 25 vuotta?
Tiedän, että Dumbledore palkkasi hänet -
hänen lausuttuaan ennustuksen, kun Harry oli noin vuoden ikäinen.
Tämä kohtaus on viidennestä elokuvasta, joten Harry on noin 16 vuotta.
Vastaan siis B, 16 vuotta.
Olet oikeassa. Hyvin tehty. - Tuo oli vaikea.
Voitit 30 pistettä joukkueellesi. Katsotaan, saatteko tuvaltanne toiset 30.
30 pistettä lisää.
Seuraava Luihuista koskeva kysymys on 30 pisteen arvoinen.
He taktikoivat, joten teemme samoin. Saan Giuliasta voimakkaammat Luihuis-vibat.
Michelle vaikuttaa kiltiltä tytöltä.
Valitaanko siis Giulia? - Sopii minulle.
Antaa tulla. - Valmiina, Giulia.
Luihuisen Lucius Malfoy joutui antamaan sauvansa Voldemortille -
Kuoleman varjelukset, osan 1 alussa.
Mistä puusta pimeyden lordi pani merkille sauvan olevan tehty?
A, jalavasta, B, setripuusta, -
C, orapihlajasta, vai D, saksanpähkinäpuusta?
Sana orapihlaja kuulostaa hienostuneelta, ja Malfoy on hienostelija, -
joten menen vaiston varassa ja vastaan C, orapihlaja.
Valitettavasti vastasit väärin, Giulia. - Voi ei.
Oikea vastaus on A eli jalava.
Mutta katsotaan tupalaisten vastaus. Älkää unohtako taustajoukkojanne.
Myös tupalaiset vastasivat väärin. - Ei haittaa.
Nyt pidämme pienen tauon, mutta sen jälkeen hemmottelemme teitä.
Kaksintaistelukerhon ratkaisevat 50 pisteen kysymykset -
esittävät Harry Potter -näyttelijät.
Tämä on Harry Potter: Hogwarts Tournament of Houses.
Tervetuloa takaisin tupien väliseen kilpailuun!
Palaamme kaksintaistelukerhokierrokseen. Vain kaksi kysymystä jäljellä.
Yksi Korpinkynnen pelaaja ei ole vielä päässyt pelaamaan. Vincent.
Kukapa olisi parempi kysymyksen esittäjä kuin yksi tunnetuimmista Korpinkynsistä?
Toivottakaa tervetulleeksi lahjakas näyttelijä, joka hassutteli haudan takaa -
näytellessään Murjottavaa Myrttiä. Hän on Shirley Henderson.
Hei, Helen ja Korpinkynnet.
Kannustan teitä turnauksen voittoon, ja olen innoissani saadessani olla mukana.
Aivan ihanaa nähdä sinua, Shirley.
Korpinkynnestä tulee mieleen viisaus ja halu oppia.
Tätä älykkyyttä tarvitaan tämän kysymyksen kohdalla.
Korpinkynnet ovat fiksuja, ja Harry ihastui älykkääseen Cho Changiin.
Kun Harry näki Chon Liekehtivä pikari- elokuvassa -
mitä Cho osti kärrynoidalta?
A, suklaasammakoita, B, noidankattilakakkuja, -
C, lakritsisauvoja, vai D, kurpitsapiirakoita?
Oletko valmis vastaamaan?
Kurpitsa on syksyyn liittyvä maku, ja kun näin kohtauksen, olisin valinnut samoin.
Tilaisin siis kurpitsapiirakoita. - Katsotaan, oletko oikeassa.
Oikea vastaus on D eli kurpitsapiirakat. Vastasit oikein!
Hyvin tehty. - Hyvää työtä, Vincent. Sait 50 pistettä.
Katsotaan tuvan tulos.
Tupalaiset vastasivat myös oikein, joten Korpinkynsi saa toiset 50 pistettä.
Luihuinen, 50 pisteen kysymyksenne menee Michellelle.
Hän näytteli Luihuisen kiusaajaa, jota Potter-fanit rakastavat vihata.
Toivottakaa tervetulleeksi upea näyttelijä Tom Felton.
Hei, Dame Helen ja Luihuiset. Luotan, että edustatte tupaamme arvokkaasti.
Teillä menee loistavasti.
Luihuiset ovat kuuluisia viekkaudestaan, ja toivottavasti siitä on nyt apua.
Elokuvassa Puoliverinen prinssi entinen Luihuinen, Horatius Kuhnusarvio, -
suostui palaamaan Tylypahkaan vain, jos hän saa erään entisen opettajan toimiston.
Oliko opettaja A, Ilovaara, B, Ilotunto, -
C, Ilomiete, vai D, Ilonotko?
Mitä vastaat, Michelle?
Tämän opettajan mainitsee aikaisemmin Tom Valedrona tunnettu mies, -
joka kysyy, pitääkö paikkansa, että professori Ilomiete jää eläkkeelle.
Vastaan siis C, professori Galatea Ilomiete.
Katsotaan, osuitko oikeaan.
Vastaus on tietenkin C eli Ilomiete.
Onneksi olkoon, saatte 50 pistettä.
Katsotaan, miten Luihuis-toverinne pärjäsivät.
Hekin vastasivat oikein!
Saatte siis toiset 50 pistettä. Loistavaa.
Kysytäänpä kierroksen päätteeksi Lukelta pistetilanne.
Luihuinen on napannut 180 pistettä.
Hyvin tehty, Luihuinen.
Mutta Korpinkynsi ei ole tehnyt koko iltana yhtäkään virhettä, -
ja heillä on 240 pistettä!
Nyt pääsemme kolmannelle kierrokselle.
Joukkueet pääsevät tutustumaan -
kuuluisaan Taikaurheiluosastoon.
Muotokuvaseinällemme ilmestyy eri loitsujen nimiä.
Jokainen niistä edustaa omaa peliään. Valitsette vuoroittain pelin.
Kysymykset ovat nyt 50 pisteen arvoisia, mutta säännöissä on yllätys.
Jos vastaatte väärin, -
vastustajajoukkue saa mahdollisuuden varastaa ja ansaita näin 30 pistettä.
Pistetilanne voi siis muuttua tuosta vain.
Kaikki tämän kierroksen pelit liittyvät tämän illan teemaan, -
joka on Dumbledore.
Pidin juuri hänen hattuaan.
Valmiina, Korpinkynsi. Johtavana joukkueena saatte valita ensin.
Mistä pelistä haluatte aloittaa? - Hämärrys.
Hämärrys on loitsu, -
jonka avulla toisen silmille voidaan loihtia side.
Tässä pelissä on siis kyse siitä, mitä voitte kuulla muttette nähdä.
Mielenkiintoista. - Kuunnelkaa nyt tarkkaan.
50 pisteen kysymys: missä Dumbledore oli kuulemassamme kohtauksessa?
Kuulostiko se teistä toimintakohtaukselta?
Minusta kyse on siitä luolasta, josta hän löytää medaljongin.
Hän tekee manaliusten takia loitsun, jossa hän pyörittää sauvaa.
Totta. Vastauksemme on luola, josta medaljonkihirnyrkki löytyi.
Katsotaan oikea vastaus.
Voi hyvänen aika!
Oikein vastattu. Saatte 50 pistettä. Hyvä, Korpinkynsi.
Luihuinen, on teidän vuoronne.
Tulejo on kutsuloitsu, ja haluaisin kutsua luoksemme pisteitä.
Olen samaa mieltä. - Hyvä.
Tulejo on loitsu, jonka avulla esineen voi kutsua luokseen.
Olemme kutsuneet luoksemme aidon lavasteen -
yhdestä Potter-elokuvasta.
Dumbledore-teeman mukaisesti olemme herättäneet henkiin hänen toimistonsa.
Tässä se on.
Kuitenkin ainoastaan yksi esineistä on alkuperäinen lavaste elokuvasta.
Mikä näistä esineistä on aito lavaste?
Tutkikaa tarkasti, mutta taskuun ei saa laittaa mitään.
Oikea esine on varmastikin sellainen, joka yhdistyy Dumbledoreen.
Olisiko tuo tikari? - En muista nähneeni kirjeveistä.
Mietin tuolia sen perusteella, että se on kulunut.
Kamalan vaikeaa. - Eikö kaikki näytäkin kauniilta?
Mitä olette mieltä tarkkaan tutkittuanne?
Tuoli tuntuu minusta oikealta. - Siinä oli paljon kulumia.
Tuolin selkänojassa oli kuhmuja ja naarmuja. - Vastataan tuoli.
Selvä, Luihuinen. Mitä Korpinkynsi on mieltä?
Minun silmäni kiinnittyivät ensimmäisenä tähtitorniin.
Sama täällä. Muistan myös tuon nuolijutun, mutta se ei ollut toimistossa.
Ei minustakaan. Valitsemmeko siis pienoistornin? - Sopii.
Katsotaan, kuka on oikeassa.
Ehkä vuosi.
Älä sivuuta minua, Severus.
Siellä torni näkyy!
Korpinkynsi, varastitte juuri pisteet.
Jatkamme tupien hurjaa taistoa pienen tauon jälkeen.
Palattuamme esittelen teille Harry Potterin julkkisfanin.
Palaamme tuossa tuokiossa.
Tervetuloa takaisin Harry Potter: Hogwarts Tournament of Houses- kilpailuun
Käynnissä on jännittävä kilpailu kotkan ja käärmeen välillä.
Heidät tunnetaan Korpinkyntenä ja Luihuisena.
Tupien välillä on 140 pisteen ero.
Michelle, oletko tyytyväinen pärjäämiseesi kisassa?
Vaikkemme johdakaan juuri nyt, se ei tarkoita, ettemmekö johtaisi pian.
Olet oikeassa. - Ei, jos se meistä riippuu.
Olemme kiertämässä taikaurheiluosastoa.
Jäljellä on kaksi peliä.
Lopuksi tuvat voivat kerätä joukkueelleen lisäpisteitä Viimeisessä sanassa.
Korpinkynsi, kumman valitsette?
Katseeni hakeutuu Paljastuis-loitsuun. - Mietin samaa.
Luotetaan vaistoihimme.
Paljastuis-loitsulla paljastetaan piilotettuja esineitä.
Tässä pelissä tehtävänne on kertoa, mitä tapahtuu seuraavaksi.
Dawlish ja Kahlesalpa, saattakaa Dumbledore Azkabaniin...
. ..odottamaan oikeudenkäyntiä juonittelun ja kapinan lietsonnan takia.
Arvelinkin, että tämä mutka voi tulla matkaan.
Tunnutte kuvittelevan, että suostun...
Mikä se ilmaus olikaan? Antautumaan suosiolla. Sanon vain tämän.
En missään nimessä lähde Azkabaniin. - Nyt tämä riittää.
Minkä eleen Dumbledore tekee heti seuraavaksi?
Hän iskee silmää Harrylle, eikö niin?
Ja heti sen jälkeen hän tekee näin. - Hän iskee silmää ja tekee sitten noin.
Päättelitte asian hyvin nopeasti.
Tämä on suosikkielokuvani, joten luotan itseeni. - Katsotaan oikea vastaus.
Napatkaa hänet!
Oikea vastaus. Saatte 50 pistettä. Hyvin tehty.
No niin, on Luihuisen vuoro valita peli.
Valitsisin Isonnuksen. - Isonnus.
Isonnus on suurennusloitsu, joka saa kohteensa kasvamaan.
Tässä on suurennus Dumbledoren... Mistä?
Tuossa on punaista ja paljon kuviointia.
Mieleeni tulevat helmet. Ja niistä tulee mieleen hänen helmikoristeltu hattunsa.
Meinasin sanoa samaa.
Dumbledore on tyylikäs jäbä. Olen nähnyt tämän hatun ja pitänyt samanlaista.
En tarkoita tuota, mutta tämä on Michael Gambonin hattu. - Katsotaanpa.
50 pistettä. - Päivän sana on hattu.
Sinä tiesit vastauksen.
Tupienne on aika sanoa Viimeinen sana.
Vain tupalaiset pelaavat tätä peliä.
Voitettavana on Madame Maximen kokoiset 50 pistettä.
Hemmottelemme teitä jälleen.
Olen pyytänyt apuun Harry Potterin julkkisfanin.
Hän on keskusteluohjelmien kuningas ja amerikkalaisten olohuoneiden legenda.
Hän juonsi The Tonight Show'ta yli 20 vuotta.
Toivottakaa tervetulleeksi Jay Leno.
Hei, Dame Helen sekä tuvat! Tämä on Viimeinen sana.
Luen katkelman yhdestä Potter-suosikistani ja jätän viimeisen sanan pois.
Tupalaiset arvaavat, mikä viimeinen sana on.
Tässä Viisasten kiven katkelmassa Harry näkee Dumbledoren ensimmäisen kerran.
"Keskimmäisenä korokepöydässä, isossa kultatuolissa, istui Albus Dumbledore.
Harry tunnisti hänet heti kortista, jonka oli saanut junassa suklaasammakosta.
Vain Dumbledoren hopeaiset hiukset loistivat yhtä kirkkaasti kuin..."
Mikä on viimeinen sana?
Onko se A, pikarit, B, kynttilät, -
C, aaveet, vai D, tähdet?
Äänet on laskettu. Korpinkynsi valitsi vaihtoehdon C, aaveet.
Luihuiset valitsivat vaihtoehdon D, tähdet. Tuvat ovat eri mieltä.
Katsotaan, miten tuvat pärjäsivät.
"Vain Dumbledoren hopeaiset hiukset loistivat yhtä kirkkaasti kuin...
...aaveet."
Onnea kilpailuun.
Korpinkynsi saa 50 pistettä. - Korpinkynsi, Korpinkynsi!
Korpinkynsi, Korpinkynsi!
Tähän päättyy kolmas kierros.
On tiedät-kyllä-kenen vuoro. Luke!
Luihuisella on 230 pistettä.
Korpinkynnellä taas on 420 pistettä!
Kilpailuhan on jännittävämpi kuin huispauksen maailmanmestaruusfinaali.
Jäljellä on vielä ratkaiseva Kultasieppi-kierros.
Vain toinen kilpailevista tuvista pääsee suoraan finaaliin.
Finalisti selviää tauon jälkeen.
Tervetuloa takaisin. Illan voittaja pääsee finaaliin -
kilpailemaan tuosta kimaltavasta esineestä.
Se on Tournament of Houses -mestaruuspokaali.
Viimeisellä kierroksella kaikki voi muuttua erittäin nopeasti.
Kierros on nimeltään Kultasieppi.
Tällä hermoja raastavalla kierroksella vastaatte kuuteen kysymykseen.
Tällä kierroksella vastausaikaa on kuitenkin vain 10 sekuntia.
Tupanne pelaavat myös, ja kukin kysymys on 50 pisteen arvoinen.
Kirjoissa ja elokuvissa siepin nappaamisesta saa 150 pistettä, -
mutta televisiossa kaikki on suurempaa.
Jos tupanne saa kaikki kuusi vastausta oikein, -
tuplaamme 300 pistettä 600 pisteeksi.
Kuten näette, tilanne voi elää paljon.
Jos tupanne onnistuu, -
he luultavasti lunastavat teille lipun finaaliin.
Sitten mennään. Missä elokuvista on Tylypahkan junaan sijoittuva kohtaus, -
jossa oppilaat ovat lähdössä koulusta?
A, Salaisuuksien kammio, B, Azkabanin vanki,-
C, Feeniksin kilta, vai D, Puoliverinen prinssi?
Lukitkaa vastauksenne.
Luihuinen vastasi C, Feeniksin kilta.
Korpinkynsi vastasi D, Puoliverinen prinssi.
Oikea vastaus on D, Puoliverinen prinssi.
Hyvin tehty, Korpinkynsi. Seuraava kysymys.
Mitä oppilaat katsovat?
A, suojeliusta, B, Dumbledorea puhumassa, -
C, ilotulituksia, vai D, Harrya luudallaan?
Molemmat joukkueet vastasivat D, Harry luudallaan.
Molemmat joukkueet ovat oikeassa. Siirrytään seuraavaan kysymykseen.
Mikä niminen pokkuroijakaveri Liskolla on Ihmeotukset- elokuvissa?
A, Willow, B, Pickett, -
C, Twiggy, vai D, Sprout?
Molemmat äänestivät vaihtoehtoa B eli Pickett.
Molemmat ovat oikeassa. Jäljellä on kolme kysymystä.
Seuraava kysymys.
Kuvassa ovat Harry ja Ron, mutta keneltä he näyttävät?
A, Augustusilta ja Selwyniltä, B, Albertilta ja Regiltä, -
C, Waldenilta ja Zachariasilta, vai D, Averylta ja Alektolta?
Molemmat vastasivat B eli Albert ja Reg.
Jälleen molemmat ovat oikeassa. Tämä on viides kysymys kuudesta.
Liekehtivässä pikarissa taikaministeri Cornelius Toffee -
mainitsee puheessaan, monennetko maailmanmestaruuskisat ovat kyseessä.
Ovatko kisat A, 143. kisat, -
B, 422. kisat, -
C, 978. kisat, -
vai D, 1 501. kisat?
Molemmat vastasivat B.
Ja jälleen molemmat ovat oikeassa. Nyt kuulemme viimeisen kysymyksen.
Kirjassa Puoliverinen Prinssi-
paljastetaan Severus Kalkaroksen äidin tyttönimi. Mikä se on?
A, Colleen Prinssi, B, Kathleen Prinssi, -
C, Eileen Prinssi, vai D, Maureen Prinssi?
Lukitkaa vastauksenne.
Korpinkynsi sekä Luihuinen vastasivat C.
Oikea vastaus on...
C, Eileen Prince.
Saimme kaikki oikein!
Tähän päättyy viimeisen kierroksen joukkueosuus.
Jännittävä kilpailu on melkein ohi.
Joukkueiden pisteet ovat seuraavat. Luihuisella on 480 pistettä.
Ja Korpinkynnellä on 720 pistettä.
Miten tuvat sitten pärjäsivät? - Aloitetaanpa Luihuisesta.
Tupa ansaitsi 250 pistettä! - Hyvä, Luihuinen!
He siirtyvät johtoon 10 pisteellä.
Korpinkynsi, se tarkoittaa, että tupanne on pitänyt saada -
ainakin yksi vastaus oikein. - Luotamme tupaamme.
No, Luke, onnistuivatko he? - Dame Helen...
He eivät vastanneet oikein yhteen kysymykseen.
He saivat oikein viisi ja keräsivät 250 pistettä!
Hyvänen aika.
Luihuinen, huono tuuri. Mutta peli ei ole vielä pelattu.
Pääsette vielä pelaamaan Villi kortti -kierroksella.
Niin tekin saatte vielä mahdollisuuden päästä finaaliin.
Korpinkynsi on siis illan voittaja, joka pääsee suoraan finaaliin -
kisaamaan mestaruuspokaalista.
Onneksi olkoon!
Siinä oli tämänkertainen tupien välinen eeppinen taisto.
Kiitos, kun katselit, ja pidä mielessä: -
älä kutita nukkuvaa lohikäärmettä.
Hyvää illan jatkoa.
Suomennos: Venla Kallio LinQ Media Group
Kirjan katkelman suomennos: Jaana Kapari-Jatta